Alle feil som skal rettes, og forandringer som skal gjøres, anmerkes med et korrekturtegn på vedkommende sted i teksten. Korrekturtegnet gjentas deretter i margen på en av sidene rett ut for linjen. Hvor rettelsen ikke umiddelbart fremgår av korrekturtegnet, settes den ved siden av tegnet i margen. Det er en ufravikelig regel at enhver rettelse skal anmerkes ved korrekturtegn både i tekst og marg.